Naiste profitennise organisatsiooni WTA statistikud on teinud kindlaks, et Anett Kontaveit kuulub ühes arvestuses sel aastal maailma viie parema naise hulka. Nimelt võitude osas Top 10 mängijate üle.

Vastavat edetabelit juhib hollandlanna Kiki Bertens, kellega Kontaveit läheb juba täna New Haveni turniiril omavahel vastamisi. Petra Kvitova, Darja Kasatkina ja Simona Halepi järel leiab aga viiendalt kohalt justnimelt eestlanna.

22-aastane Konaveit on tänavu saanud jagu Jelena Ostapenkost (sel hetkel WTA 7.), kaks korda Venus Williamsist (WTA 8. ja WTA 9.), Caroline Wozniackist (WTA 2.) ja Petra Kvitovast (WTA 8.).

26-aastasel Bertensil on võite maailma esikümnemängijate üle koguni kümme. Sealjuures alistus äsja Cincinnati turniiri finaalis ka esireket Simona Halep.